_:n97f859408d7248969b1d1f703cac8448xb0
<http://schema.org/articleBody>
" \r\n\nरायपुरनारायणी साहित्यिक संस्थान द्वारा मोती बाग के पास स्थित सालेम इंग्लिश स्कूल के सभागार में हिन्दी दिवस के उपलक्ष में उन छात्रों को हिन्दी श्रेष्ठ सम्मान से सम्मानित किया गया जिन्होंने शैक्षणिक सत्र 2021 – 22 में दसवीं कक्षा में अपनी शाला में सर्वाधिक अंक प्राप्त किए थे।\nसंस्थान की डॉ. मृणालिका ओझा ने बताया कि शहर ही नहीं प्रदेश में ऐसा आयोजन पहली बार होने के कारण कार्यक्रम में उपस्थित होने को लेकर छात्रों सहित शिक्षकों एवं पालकों में भारी उत्साह रहा। कार्यक्रम में उपस्थित विशिष्ट अतिथि प्राचार्य वीरेंद्र कुमार सिंह, डॉ. स्नेहलता पाठक, लक्ष्मीनारायण लाहोटी, डॉ. मंजुलता श्रीवास्तव एवं छबिलाल सोनी ने हिन्दी के प्रति रूचि को लेकर छात्रों की न केवल प्रशंसा की अपितु उनके उज्जवल भविष्य की कामना भी की।\nइस अवसर पर शौर्यसिंह ठाकुर, आदित्य चौरसिया, कु.आयुषी सोनी, कुमारी दुर्गा यादव, कुमारी खुशी देवांगन, अंजनेय पाण्डे, कुमारी सुनयना साहू, कुमारी गायत्री साहू, कुणाल सिंह राजपूत, कुमारी नंदिनी, कुमारी रागनी यादव, रामकुमार छांटा, वासुदेव कन्नौजे, कुमारी गोल्डी हियाल, विशाल गौड, कुमारी भूमिका सपहा, ऐश्वर्य साहू, कुमारी शुभांगी विश्वकर्मा, पुलकित साहू एवं कुमारी सोनम देवांगन को हिन्दी श्रेष्ठ सम्मान से सम्मानित किया गया। कार्यक्रम का संचालन उर्मिला देवी ‘उर्मीझ् ने किया एवं राजेन्द्र ओझा द्वारा धन्यवाद ज्ञापित किया गया।\n\r\n\r\n"
<https://hindsat.in/46909/>